Gedagte vir die dag: Afhanklik van God | Maroela Media
Julle geloof is 'n offer in diens van God. (Filippense 2:17)
Die geloof van die Filippense is 'n offer in diens van God, skryf Paulus. Selfs al sou dit gebeur dat sy bloed as drankoffer uitgegiet word, sal hy steeds bly wees daaroor. Sy dood kan hulle help om God nog beter te dien.
Geloof is nie altyd maklik nie, omdat dit van jou vra om jou eie onvermoë te besef en jou afhanklikheid van God te bely. Eers wanneer jy besef dat jy niks uit jou eie kan doen nie, het jy dié soort geloof wat God van sy kinders verlang.